અમદાવાદ- ભાદરવા મહિનાનું શ્રાદ્ધ પક્ષ આવે એટલે સૌને કાગડા યાદ આવી જાય. પોતાના દેવલોકમાં બિરાજમાન સગાંવહાલાંને યાદ કરી જે તિથિ એ મૃત્યુ પામ્યા હોય એ દિવસે દૂધ પાક અને ખીર બનાવી જમાડવાના પ્રયત્નો કરે. શ્રાદ્ધના દિવસોમાં ધાબા-અગાસીએ પર પાણીની છોળો ઉડાડતા અને દૂધપાક ખીર મુકી કાગવાસના બરાડા પાડતા લોકો જોવા મળે. સાથે નભમાં ઉડતાં, ડાળ પર બેસતાં, ધાબા કે પતરે બેસતાં કાગડાંઓમાં સૈાને પોતાના પિતૃઓના દર્શન થવા માંડે. પણ આ પ્રક્રિયા મોટાભાગના લોકો માટે તિથિઓ પુરતી જ મર્યાદિત હોય છે.